open-index/open-wikipedia-markdown huggingface dataset:
Wilhelm Andstén

**Gabriel Wilhelm Andstén** (31. heinäkuuta 1818 Helsinki – 31. toukokuuta 1894) oli suomalainen tehtailija ja Helsingin toimineen Wilh. Andsténin kaakelitehtaan perustaja. 

Andsténin isä oli rakennusmestari. Tultuaan kisälliksi Andstén lähti Pietariin jossa hän työskenteli fajanssitehtaassa. Vuonna 1842 hän perusti Helsingin Sörnäisiin kaakeli- ja fajanssitehtaan joka oli ensimmäinen laatuaan Suomessa. Tehtaan päätuotteena olivat uunikaakelit mutta se valmisti myös seinä- ja lattialaattoja, pienoispatsaita ja erilaisia talousesineitä. Se oli 1900-luvun alussa Suomen kolmen suurimman keramiikkatehtaan joukossa (muita olivat Arabia ja Turun Kaakelitehdas).

Andstén johti tehdasta vuoteen 1890 saakka. Hänen jälkeensä tehtaan johdossa olivat Otto Andstén (1890–1916) ja Curt Andstén (1916–1918). Turun kaakelitehdas osti 1918 tehtaan ja yhdisti sen omistamaansa *Tikkurilan kaakelitehtaaseen*. Tehdas toimi sitten Tikkurilassa nimellä *Wilh. Andsténs Fabriksaktiebolag Dickursby* aina vuoteen 1937 saakka.

Andsténin puoliso oli Anna Maria Skogling. Meri- ja satamakapteeni ja valtiopäivmies Oscar Wilhelm Andstén oli heidän poikansa.

## Lähteet
* Pörssitieto G. Kock : Johtavia käsityöläisiä Helsingissä 1917. Helsingin käsityöläis- ja tehtailijayhdistyksen valtuuston entisten ja silloisten 92:n jäsenen elämäkertatietoja
* Janna Fieandtin pro gradu-tutkielman ''Toimintaa huonoja enteitä vastaan. Wilh. Andsténin kaakalitehtaan elinkaareen ja lopettamiseen vaikuttaneet tekijät 1894-1918'' (Turun yliopisto, 2006) esittely 

### Viitteet

## Aiheesta muualla
* Kansalliskirjasto pienpainatteet : Wilh. Andstenin tehdas-osakeyhtiön hintaluetteloita
* Wilh. Andsténs Fabriksaktiebolag (porssitieto.fi)
LTIndigo vol. 2: Uneton tuulisessa kylässä

**LTIndigo vol. 2: Uneton tuulisessa kylässä** on rap-artisti Jussi Kuoman 2. kesäkuuta 2012 julkaistu EP.

## Kappaleet
# Severi Suhosen aave
# Heinäsuu
# Kärpästen herra (mukana Kalevi)
# El Chupacabra
# DIY / LTI (mukana JV)
# Huomenissa Kuoma ei vastaa osa 2

## Biitit
* Jivefunk: 1
* Nemel: 2
* GFB: 3
* Jerry P: 4
* Jussi Kuoma: 5
* LX-Beats: 6
Team Tawast-Volley

**Team Tawast-Volley** on Hämeenlinnassa, Hattulassa ja Janakkalassa toimiva lentopalloseura. TT-Volley on perustettu vuonna 2002 ja sillä on noin 200 rekisteröityä pelaajaa ja toimintaa pyöritetään 30 valmentajan voimin. Seuralla on edustusjoukkueet sekä miehissä että naisissa; miehet pelaavat 2-sarjassa ja naiset 1-sarjassa.

## Lähteet

## Aiheesta muualla
Seuran kotisivut
Globe (Gracias)

__NOTOC__
**Globe** on suomalaisen rap-artisti Graciaksen ensimmäinen pitkäsoitto, joka julkaistiin 9. toukokuuta 2012 Cocoa Musicin kautta. Albumi on tehty yhteistyössä tuottaja JTT:n kanssa, joka on tehnyt kaikki albumin biitit. 

## Taustaa
Albumin ensimmäinen musiikkivideo julkaistiin tammikuun lopulla 2012 kappaleesta "40k Volts". Kappaleella vierailee ruotsalainen rap-artisti Eboi. Toinen musiikkivideo julkaistiin kappaleesta "Night Shift" maaliskuussa ja kolmas kappaleesta "Bars" toukokuussa. Albumista julkaistaan vinyylieversio syyskuussa 2012. Vinyyliversio sisältää DJ Kridlokkin tekemän remixversion albumin kappaleesta "Night Shift". Remixversiosta julkaistiin musiikkivideo elokuussa 2012. *Globe* nousi Suomen virallisen albumilistan 28. sijalle viikolla 20/2012.

## Kappaleet
# Drive
# Home Team (mukana Brandon)
# Night Shift
# Havana Nights (mukana Sara Sayed)
# 40k Volts (mukana Eboi)
# The Breaks, the Breaks (mukana Felix Zenger)	
# Oxfords & Canvas Kicks
# How Deep? (mukana Ekow)
# Bars
# Two Step (mukana Anthony Mills)
# On a Sunday
# Dedication
# Night Shift (DJ Kridlokk remix) (vinyyliversion bonuskappale)

## Arvostelut
* Nyt.fi: 
* Rumba: 
* Soundi: 
* Tuoreet Platat: 

## Lähteet
Viinin dekantointi

**Viinin dekantointi** on toimenpide, jossa viinin säilytysastiasta eli viinipullosta kaadetaan viini toiseen astiaan, vaikkapa karahviin, siten että pullon pohjalle kertynyt sakka ja *[[viinikivi]]* eli kiteytyneet omena- ja viinihappo jäävät pulloon. Samalla viini saadaan reagoimaan ilman kanssa. Viinin dekantoinnissa ilman happi vaikuttaa oleellisesti viinin makuun, tuoksuun ja luonteeseen. Tällä ”ilmastoinnilla” voidaan kypsyttää viinejä varsinkin, jos ne ovat vielä kovin tuoreita ja kypsymättömiä. Viini dekantoidaan tarjoiluastiaansa, joka on usein koristeellinen lasikarahvi.

## Viinin dekantoinnin suoritus

Viinin dekantointi aloitetaan sijoittamalla viinipullo pullokoriin, jossa se saa levätä lappeellaan, jotta sakka asettuu. Tai jos viini on varastoitu, pullokorin tehtävä on pitää pullo varastotelineen asennossa. Pullokoria ei käytetä viinin annosteluun pöydässä. Korkki avataan pullon maatessa pullokorissa, mielellään korkin ulos vetävällä korkkiruuvilla, häiritsemättä viiniä. Lyijykapseli ja korkin purut on poistettava pullon suulta. Pullo otetaan pullokorista ja viini kaadetaan varovasti karahviin sen reunaa myöten. Kynttilän liekki (tai joku muu valolähde) helpottaa sakan näkemistä ja sakkarajan erottamista viinistä.

## Dekantoinnin hyödyt
Dekantoinnista hyötyvät nuoret viinit. Tavallinen dekantointiaika on noin 1–2 tuntia, mutta jopa 24 tuntia voi sopia joillekin viineille. Beaujolais Nouveau -viinin dekantointi saattaa muuttaa puolessa tunnissa ”kuolleen tuntuisen” viinin kukoistukseen.

## Lähteet
* 

### Viitteet
Perniön Sisu

**Perniön Sisu** on nykyisin Salossa, entisen Perniön kunnan alueella toimiva urheiluseura. Se perustettiin vuonna 1952, kun muutaman aktiivin joukko halusi irrottautua Perniön Nousevan alaosastosta omaksi seurakseen. Aluksi seuran lajeina olivat yleisurheilu ja hiihto sekä hieman myöhemmin mukaan tulleet lentopallo, pöytätennis ja painonnosto. Nykyisin lajivalikoimassa ovat omina jaostoinaan lentopallo ja vuodesta 2002 lähtien mukana ollut sulkapallo. Lisäksi yhteisen jaoston muodostavat yleisurheilu, hiihto ja kuntoliikunta.

## Lähteet

## Aiheesta muualla
* Seuran kotisivut
Beth Broderick

**Beth Broderick** (s. 1959) on yhdysvaltalainen näyttelijä. Hän on tunnettu televisiosarjan *[[Sabrina, teininoita]]* Zeldana. Broderick kasvoi ja opiskeli Kaliforniassa. Hän on esiintynyt Sabrinan lisäksi televisiosarjoissa *The Five Mrs. Buchanans*, *Hearts Afire* ja *Glory Days*.

## Lähteet

## Aiheesta muualla
*
RIM-2 Terrier

**RIM-2 Terrier** oli Yhdysvaltain merivoimien käyttämä ilmatorjuntaohjus. Ohjustyypin valmistaja oli Convair. Testaukset aloitettiin vuonna 1951. Vuosien 1954–1960 välillä asejärjestelmää käytti myös Yhdysvaltain merijalkaväki, joskaan ei kovin laajasti. Maavoimat eivät RIM-2 Terrieriä käyttöönsä hyväksyneet. 

Vuoteen 1966 mennessä ohjusta oli valmistettu kahdeksan kehitysversiota ja noin 8&nbsp;000 kappaletta. Kehitystyö paransi aseen toimintakorkeutta, joka oli ensimmäisellä käyttöön hyväksytyllä tyypillä 12&nbsp;km, myöhemmin 20&nbsp;km. Myös ulottuvuus parani, joka kohosi 24&nbsp;km:stä 75:een. Kehitystyön ohella, ohjuksen lentonopeus kohosi 1,8 Machista 3,0:aan. Versio D käytti taistelulatauksenaan 1 kT vahvuista *W-45* ydinkärkeä.

Ohjustyypin ohjausjärjestelmä perustui säteenseurantaan (), joka ei soveltunut maavoimien käyttötarpeisiin yhtä hyvin kuin merivoimien. RIM-2 Terrierin yhdestä kehitysversiosta syntyi lyhyen kantaman ilmatorjuntaohjus laivastolle: RIM-24 Tartar.

## Lähteet
Maastojuoksun Suomen-mestaruuskilpailut 1915

**[[Maastojuoksun Suomen-mestaruuskilpailut]] 1915** järjestettiin Helsingin Oulunkylässä 16. toukokuuta. Kilpailujen järjestäjänä toimi Helsingin Jyry. Kilpailut olivat kolmannet maastojuoksun SM-kilpailut. Osanottajia kilpailuun oli 15, joista 10 juoksi maaliin saakka.

Miehissä Suomen mestaruuden voitti niukasti Albin Stenroos ja piireissä mestaruuden voitti Helsinki. Joukkuekilpailussa ainoastaan järjestävä seura Helsingin Jyry sai kaikki kolme edustajaa maaliin ja voitti näin ollen joukkuekilpailun. Kilpailun matka oli 9 km mittainen ja se juostiin kolmena lenkkinä osin raviradan alueella. Kilpailun maasto oli kohtalaisen tasainen, mutta sisälsi tiheitä metsiä ja risukoita. Kilpailu päivänä ilma oli poutainen, mutta kylmähkö.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1915 tulokset Tilastopajan sivulla
Giancarlo Ferrari

**Giancarlo Ferrari** (s. 22. lokakuuta 1942) on italialainen entinen jousiampuja. Hän sai pronssia yksilökilpailussa sekä vuoden 1976 kesäolympialaisissa Montrealissa että vuoden 1980 kesäolympialaisissa Moskovassa.

## Lähteet
Hermínio Malzone Hugo

**Hermínio Malzone Hugo** (6. maaliskuuta 1915 Guaxupé – 20. helmikuuta 2002) oli brasilialainen roomalaiskatolinen piispa. Hänet vihittiin papiksi Guaxupén hiippakuntaan 27. maaliskuuta 1938 ja nimitettiin Governador Valadaresin hiippakunnan piispaksi 29. tammikuuta 1957. Piispaksi vihkiminen seurasi 5. toukokuuta. Pääkonsekraattorina toimi Armando Lombardi, jota avustivat Inácio João Dal Monte ja Lafayette Libânio. 

Malzone Hugo osallistui Vatikaanin toiseen kirkolliskokoukseen. Hän erosi tehtävistään piispana 7. joulukuuta 1977.

## Lähteet
Helminauha

**Helminauha** on vuonna 2007 perustettu suomalainen yhtye, jonka ohjelmistoon kuuluu iskelmä- ja tanssimusiikkia. Alkuaikoina yhtye tunnettiin nimellä "Tahdissa". Helminauha valittiin musiikkitoimittajien toimesta vuoden 2013 tanssittajatulokkaaksi.

## Kokoonpano

* Aki Hytönen – rummut, laulu (2007–)
* Aleksi Korpela – kitarat, laulu (2007–)
* Markus Kokkonen – laulu (2011–)
* Miika Viinikainen – bassokitara (2007–)
* Kalle Kämäräinen – Harmonikka, kosketinsoittimet (2007–)

### Entiset jäsenet
* Mikko Heikkinen – laulu (2009–2011)
* Kari Leppänen – laulu (2008–2009)
* Lassi Siekkinen – laulu (2007–2008)

## Levytykset

* *Haitari ja kesäyö -single* (2010)
* *Toisesta todellisuudesta -single* (2013)
* *Mitä tahdot -single* (2013)
* *Helminauha -Albumi* (2017)
* *Miks ei aina voi olla lauantai -single* (2021)

## Lähteet

## Aiheesta muualla
* Yhtyeen kotisivut 
* Helminauha -yhtyeen esittely Gramofonin sivuilla
* Toisesta todellisuudesta Youtubessa
Basil Shaaban

**Basil Shaaban** (s. 27. maaliskuuta 1980 Beirut) on libanonilainen moottoriurheilija. Hän aloitti uransa 14-vuotiaana karting-sarjoissa. Valmistuttuaan Kalifornian yliopistosta Berkeleyssä vuonna 2004 Shaaban kilpaili Formula Renault 2000- ja Formula Ford 1800 -sarjoissa ollen ensimmäinen arabi, joka on voittanut Formula Ford -kilpailun Euroopassa. Vuosina 2005–2007 Shaaban kilpaili A1 Grand Prix -sarjassa edustaen Libanonia. Hän ei saavuttanut pisteitä sarjassa. Shaaban testasi Formula Palmer Audi -sarjan autoa vuonna 2007. Vuosina 2007–2009 Shaaban kilpaili Formula 3 Euroseries -sarjassa sijoittuen parhaimmillaan kilpailun kolmanneksi. Shaaban on kilpaillut myös Italian ja Britannian F3-sarjoissa vaihtelevalla menestyksellä.
Emanuel Messias de Oliveira

**Emanuel Messias de Oliveira** (s. 22. huhtikuuta 1948) on brasilialainen roomalaiskatolinen piispa. Hänet vihittiin papiksi Governador Valadaresin hiippakuntaan 4. helmikuuta 1976 ja nimitettiin Guanhãesin hiippakunnan piispaksi 14. tammikuuta 1998. Piispaksi vihkiminen seurasi 19. huhtikuuta. Pääkonsekraattorina toimi José Goncalves Heleno, jota avustivat Hermínio Malzone Hugo ja Luciano Pedro Mendes de Almeida.

Messias de Oliveira sai 16. helmikuuta 2011 nimityksen Caratingan piispaksi, joksi hänet asetettiin 20. toukokuuta.

## Lähteet
José de Lanza Neto

**José de Lanza Neto** (s. 31. joulukuuta 1952) on brasilialainen roomalaiskatolinen piispa. Hänet vihittiin papiksi Jaboticabalin hiippakuntaan 31. lokakuuta 1980 ja nimitettiin Londrinan arkkihiippakunnan vihkipiispaksi sekä Madesin titulaaripiispaksi 23. kesäkuuta 2004. Piispaksi vihkiminen seurasi 19. syyskuuta. Pääkonsekraattorina toimi Fernando Antônio Brochini, jota avustivat Luíz Eugênio Pérez ja Albano Bortoletto Cavallin.

De Lanza Neto sai 13. kesäkuuta 2007 nimityksen Guaxupén piispaksi.

## Lähteet
Lafayette Libânio

**Dom Lafayette Libânio** (1. lokakuuta 1886 – 28. heinäkuuta 1979) oli brasilialainen roomalaiskatolinen piispa. Hänet vihittiin papiksi 25. joulukuuta 1909 ja nimitettiin Rio Preton hiippakunnan piispaksi 8. elokuuta 1930. Piispaksi vihkiminen seurasi 27. joulukuuta. Pääkonsekraattorina toimi Octávio Augusto Chagas de Miranda, jota avustivat Antônio Augusto de Assis ja Joaquim Mamede da Silva Leite. Libânio asetettiin virkaan 22. tammikuuta 1931.

Libânio osallistui Vatikaanin toiseen kirkolliskokoukseen. Hän jäi eläkkeelle 3. marraskuuta 1966, jolloin hänet nimitettiin Girus Tarasiin titulaaripiispaksi. Hän erosi tästä tehtävästä 14. joulukuuta 1970.

## Lähteet
Salon seudun ammattiopisto

**Salon seudun ammattiopisto** on Salossa sijaitseva toisen asteen ammatillinen oppilaitos. Ammattiopistossa opiskelee noin 3&nbsp;200 opiskelijaa. Ammattiopistolla on useita toimipisteitä, joissa ammattiopetuksen lisäksi löytyy lukuisia opiskelijatyö- ja tilauspalveluita.

## Oppilaitoksen tutkinnot

Salon seudun ammattiopistossa voidaan suorittaa seuraavat perustutkinnot.

# Autoala
# Hiusala
# Johtaminen
# Kiinteistöpalveluala
# Liiketoiminta
# Logistiikka-ala
# Maanrakennusala
# Matkailuala
# Metalliala
# Pintakäsittelyala
# Puhtausala
# Puuseppä
# Rakennusala
# Ravintola-ala
# Sosiaali- ja terveysala
# Sähköala
# Talotekniikka
# Tekninen suunnittelu
# Tieto- ja viestintätekniikka

Ammattiopisto tarjoaa näiden lisäksi kaksi täydennys- ja valmennuskoulutusta.

# Visualisti
# TUVA (Valmentava koulutus ammatilliseen perustutkintoon)

## Tilat
Salon seudun ammattiopistolla on kaksi päärakennusta: Taitajankatu 6 ja Hyvoninkatu 1.

Taitajankatu 6:ssa sijaitsevat Taitajankadun ruokala, terveydenhoitaja ja opintotoimisto, liikuntasali sekä Salon seudun koulutuskuntayhtymän toimisto. Hyvoninkatu 1:ssä sijaitsevat Hyvoninkadun ruokala, terveydenhoitaja ja opintotoimisto.

### Taitajankatu 6
#### Opetustarjonta
Yhteisistä tutkinnon osista tarjolla on: äidinkieli, matematiikka, fysikaaliset ja kemiaaliset ilmiöt, työkyvyn ja hyvinvoinnin ylläpitäminen, yhteiskunnassa ja kansalaisena toimiminen.

Taitajankatu 6:ssa ovat seuraavat tutkintokoulutukset: hiusala, matkailuala, pintakäsittely, ravintola-ala, sähköala, talotekniikka, tieto- ja viestintätekniikka, tekninen suunnittelu.

#### Palvelut
Rakennuksen aulasta löytyy Kahvila Purje. Rakennuksessa on opetusravintola Poukama, joka on oppilaitoksen aukioloaikoina tiistaista perjantaihin klo 11–12.30. Venemestarinkadun puolella on parturi-kampaamo AmiStyle, joka on avoinna ajanvarauksella koulun aukioloaikoina.

### Hyvoninkatu 1
#### Opetustarjonta
Yhteisistä tutkinnon osista tarjolla on: englanti, ruotsi, taide ja luova, äidinkieli.

Hyvoninkatu 1:ssä ovat seuraavat koulutukset: johtaminen, kiinteistöpalveluala, liiketoiminta, metalliala, puhtausala, sosiaali- ja terveysala, visualisti, TUVA.

#### Palvelut
Rakennuksesta löytyy opiskelijaravintola Hyrrä.

### Taitajankatu 8
#### Opetustarjonta
Taitajankatu 8:ssa ovat seuraavat tutkintokoulutukset: puuseppä, rakennusala.

### Taitajankatu 4
#### Opetustarjonta
Yhteisistä tutkinnon osista tarjolla on: englanti.

Taitajankatu 4:ssa ovat seuraavat tutkintokoulutukset: autoala, logistiikka-ala, maanrakennusala.

### Taitajankatu 2
Taitajankatu 2:ssa toimii Edusalo, joka tarjoaa monipuolisia koulutus- ja työelämän palveluja.

### Peppursuo
Peppursuolla sijaitsee logistiikan ja maarakennusopiskelijoiden harjoittelualueet. Opiskelijoiden ruokailu tapahtuu Peppursuolla.

## Lähteet

## Aiheesta muualla

* Salon seudun ammattiopisto
Brovary

**Brovary** () on kaupunki Ukrainan Kiovan alueella, 20 kilometriä maan pääkaupungista Kiovasta koilliseen.  Se on Kiovan esikaupunki ja asukasluvultaan Kiovan alueen toiseksi suurin kaupunki. Se oli hallinnollisesti alueen alainen kuntatason yksikkö, mutta heinäkuussa 2020 siitä tuli osa laajentunutta Brovaryn piiriä. Kaupunki on tämän piirin hallintokeskus. Vuonna 2010 kaupungissa asui 96&nbsp;000 ja ympäröivässä piirissä 68&nbsp;600 henkeä. Vuonna 2021 kaupungin väkiluvuksi arvioitiin 109&nbsp;473, ja laajentuneen Brovarun piirin väkiluvuksi 242&nbsp;180 ihmistä.

Brovary mainitaan historiallisissa dokumenteissa jo 1628 talonpoikien ja kasakoiden asuinpaikkana. Kaupungin nimi tarkoittaa ukrainan kielessä olutpanimoita. Nykyään kaupunki tunnetaan muun muassa usean ukrainalaisen kenkätehtaan kotikaupunkina. Se on myös usean ukrainalaisen huippu-urheilijan aiempi tai nykyinen kotipaikkakunta. Kaupungissa toimii paikallishistoriaa esittelevä museo ja suuri vesipuisto/vapaa-ajankeskus.

Kaupungista on melko sujuvat lähi- ja taajamajunayhteydet lounaaseen Kiovan suuntaan ja luoteeseen Nežiniin. Brovaryn rautatieasema sijaitsee Ukrainan rautateiden Kiovasta koilliseen esimerkiksi Moskovaan tai Homeliin ja Pietariin johtavan pääradan varrella, mutta näihin kaupunkiin menevät pitkän matkan pikajunat eivät pysähdy kaupungissa. Maantieyhteyksistä tärkeimpiin kuuluu Ukrainan valtatie M01, joka on osa euroopateitä  ja  ja joka ohittaa Brovaryn kaupungin sen itäpuolelta.

## Lähteet

## Aiheesta muualla

* Ympäröivän Brovaryn piirin kotisivut   (brovary-region.gov.ua/)
* Brovary palveluineen kartalla 
* Brovaryn radioasema
* Brovarin palveluja 
* Joukkoliikenneyhteyksiä 
* Brovaryn rautatieaseman aikatauluhaku
Ulrich Neymeyr

**Ulrich Neymeyr** (s. 12. elokuuta 1957) on saksalainen roomalaiskatolinen piispa. Hänet vihki papiksi Mainzin hiippakuntaan Hermann Volk 12. kesäkuuta 1982. Hänet nimitettiin sen vihkipiispaksi ja Maraguian titulaaripiispaksi 20. helmikuuta 2003. Piispaksi vihkiminen seurasi 21. huhtikuuta. Pääkonsekraattorina toimi Karl Lehmann, jota avustivat Karl-Josef Rauber ja Wolfgang Rolly.

## Lähteet
Wolfgang Rolly

**Wolfgang Rolly** (25. marraskuuta 1927 Darmstadt – 25. maaliskuuta 2008) oli saksalainen roomalaiskatolinen piispa. Hänet vihittiin papiksi Mainzin hiippakuntaan 28. helmikuuta 1953 ja nimitettiin sen vihkipiispaksi sekä Taborentan titulaaripiispaksi 5. kesäkuuta 1972. Piispaksi vihkiminen seurasi 2. heinäkuuta. Pääkonsekraattorina toimi Hermann Volk, jota avustivat Heinrich Tenhumberg ja Joseph Maria Reuss.

Rolly jäi eläkkeelle 20. helmikuuta 2003.

## Lähteet
Wacław Świerzawski

**Wacław Józef Świerzawski** (14. toukokuuta 1927 – 7. lokakuuta 2017 Sandomierz) oli puolalainen roomalaiskatolinen piispa. Hänet vihki papiksi Eugeniusz Baziak 11. joulukuuta 1949. Świerzawski nimitettiin Sandomierzin hiippakunnan piispaksi 25. maaliskuuta 1992. Piispaksi vihkiminen seurasi 28. huhtikuuta. Pääkonsekraattorina toimi Józef Kowalczyk, jota avustivat Ignacy Tokarczuk, Boleslaw Pylak ja Marian Jaworski.

Świerzawski jäi eläkkeelle 7. lokakuuta 2002.

## Lähteet
Kesäyö (maalaus)

**Kesäyö** on turkulaisen modernistin ja surrealistin Otto Mäkilän öljyvärimaalaus kankaalle, 70×90 cm, vuodelta 1938. Maalaus ostettiin Ateneumin taidemuseon kokoelmiin vuonna 1939.

Maalaus kokoaa yhteen Mäkilän maalausten 1930-luvun kehityksen piirteitä. Etualalla on mystinen naishahmo, joka antaa syvyysvaikutelmaa, ja taustalla heinäseipäitä pellolla vähävaloissa joskaan ei aivan pimeässä kesäyössä. Maalauksessa näkyy Mäkilän kiinnostus ihmisen kaksijakoiseen olemukseen. Naisen kasvot ja kesäöinen maisema - eli sisäinen ja ulkoinen todellisuus ovat maalauksessa läsnä.

Mäkilän aiheet olivat muuttuneet synkemmiksi hieman ennen maailmansotaa.
Hän oli 1930-1931 Pariisissa opiskellessaan saanut virikkeen siirtyä kohti mystistä unimaailmaa ja surrealismia. Mäkilän taiteeseen vaikutti tutustuminen Pablo Picasson, Henri Matissen ja Marc Chagallin teoksiin, joista erityisesti Chagall johdatti häntä kohti surrealismia.

*Kesäyö* samoin kuin *[[Poésie]]* olivat runollisia näkyjä, jotka muistuttivat ihmisen yhteydestä luontoon, niissä oli mukana panteistista salaperäistä ja tuntematonta maailmaa. Niissä oli siten uusia vaihtoehtoja sisäiseen maailmaansa sulkeutuneelle ihmiselle. Mäkilän oppaana tämänsuuntaisissa ajatuksissa oli ollut Rabindranath Tagore.

Modernismi ja klassismi yhdistyvät usein Mäkilän maalausten hahmoissa. Niissä on antiikin piirteitä kuten egyptiläisten tapaan kuvatut silmät ja picassolaista hahmojen kubistisuutta.
Horisonttiviiva tuo mukaan tilaan ja sijoittaa hahmot mielen maisemaan.

## Lähteet

## Aiheesta muualla
*Teos Ateneumin sivuilla
Felice Fanetti

**Felice Fanetti** (20. helmikuuta 1914 Cremona – 1. syyskuuta 1965) oli italialainen soutaja. Hän kilpaili vuoden 1948 kesäolympialaisissa Lontoossa ja sai siellä pronssia perämiehettömässä kaksikossa.

## Lähteet
Neal Morse

**Neal Morse** (s. 2. elokuuta 1960 Van Nuys, Kalifornia) on yhdysvaltalainen multi-instrumentalisti sekä progressiivisen rockin säveltäjä. Rockin maailmankartalle hän nousi progesuuruus Spock's Beardin perustajajäsenenä ja biisinikkarina. Myöhemmin hän perusti Transatlantic-yhtyeen yhdessä entisen Dream Theater -rumpali Mike Portnoyn kanssa, joka on ollut mukana hänen soololevyillään.

## Tausta
Morse kasvoi San Fernandossa, Los Angelesissa, ja oli yksi neljästä lapsesta. Hänen isänsä toimi kuoronjohtajana. Morse alkoi soittaa pianoa viisivuotiaana ja opetteli soittamaan kitaraa pian sen jälkeen.

## Musiikki
Musiikillisen läpimurtonsa hän teki yhdessä veljensä Alan Morsen kanssa perustaessaan progressiviista rockia soittavan Spock's Beardin vuonna 1992. Bändiin liittyivät myös rumpali Nick D'Virgilio sekä basisti Dave Meros.
Vuonna 1999 syntyi uusi superbändi (Transatlantic), joka koostui viidestä huippumuusikosta: (Neal Morse, Mike Portnoy, Roine Stolt, Pete Trewavas).

Vuonna 2002 Neal Morse tuli uskoon, ja jätti yhtyeensä Spock's Beardin sekä Transatlanticin (johon hän myöhemmin palasi). Nykyään hän tekee soolouraa. Nealin vakiokokoonpanossa soittavat rumpali Mike Portnoy sekä basisti Randy George.

## Diskografia
* *Neal Morse* (1999)
* *Merry Christmas from the Morse Family* (2000)
* *It's Not Too Late* (2002)
* *Testimony* (2003)
* *One* (2004)
* *God Won't Give Up* (2005)
* *Lead Me Lord (Worship Sessions Volume 1)* (2005)
* *?* (2005)
* *Send the Fire (Worship Sessions Volume 2)* (2006)
* *Cover to Cover* (2006)
* *Sola Scriptura* (2007)
* *Songs from the Highway* (2007)
* *Secret Place (Worship Sessions Volume 3)* (2008)
* *Lifeline* (2008)
* *The River (Worship Sessions Volume 4)* (2009)
* *Mighty To Save (Worship Sessions Volume 5)* (2010)
* *Testimony 2* (2011)
* *Momentum* (2012)
* *Get in the Boet* (2013)
* *Songs from November* (2014)

## Aiheesta muualla

*Kotisivut
*Allmusic.com: Neal Morse
Victor Maréchal

**Victor Maréchal** (7. lokakuuta 1838 – 21. syyskuuta 1887) oli ranskalainen roomalaiskatolinen piispa. Hänet vihittiin papiksi Versailles’n hiippakuntaan 6. heinäkuuta 1862 ja nimitettiin Lavalin hiippakunnan piispaksi 16. huhtikuuta 1887. Piispaksi konsekroinnin suoritti 25. heinäkuuta Pierre-Antoine-Paul Goux, jota avustivat Paul-Félix-Arséne Billard ja Alfred-François Fleury-Hottot.

## Lähteet
Georg Kandlinger

**Georg Kandlinger** (20. maaliskuuta 1949 Rottach-Egern – 16. marraskuuta 2020 Hausham) oli saksalainen hiihtäjä. Hän edusti seuratasolla SC Rottach-Egerniä. Kandlinger kilpaili Innsbruckin olympialaisissa 1976, joissa hän oli 15 kilometrin kisassa 31. ja hiihti maansa yhdeksänneksi sijoittuneessa viestijoukkueessa, mutta joutui keskeyttämään 50 kilometrillä.

## Lähteet

* Kandlingerin profiili sports-reference.com -sivustolla   

### Viitteet
Aage Larsen

**Aage Ernst Larsen** (3. elokuuta 1923 – 31. lokakuuta 2016) oli tanskalainen soutaja. Hän sai kaksikossa hopeaa vuoden 1948 kesäolympialaisissa Lontoossa. Hän kilpaili siinä myös vuoden 1952 kesäolympialaisissa Helsingissä.

## Lähteet
Guntis Atars

**Guntis Atars** on entinen latvialainen lentopalloilija ja nykyinen lentopallovalmentaja, joka valmentaa kaudella 2012–2013 Suomessa lentopallon Mestaruusliigassa Saimaa Volleyn joukkuetta. Hän lopetti pelaajauransa Saimaa Volleyn paidassa kauden 2010–2011 jälkeen ja siirtyi SaVon kakkosvalmentajaksi. Atars esiintyi pelaajauransa aikana Suomessa, Latviassa ja Ranskassa. Hänet valittiin kolmesti peräkkäin SM-liigan tähdistöjoukkueeseen kausien 2002–2004 aikana.

Atars pelasi Mestaruusliigassa 1995–2011 379 ottelua ja voitti 1999 SM-kultaa Paterissa ja samassa seurassa kaksi pronssia (1998, 2000). Suomen cupin Atars voitti 1997 ja 1999. Liigassa hän pelasi Paterissa ja sen seuraajassa Saimaa Volleyssa. Lisäksi keskitorjujana pelannut latvialainen pelasi 2005–2007 Ranskassa ja 2007–2009 kotimaassaan.
Nils Rinman

**Nils Fredrik Rinman** (28. marraskuuta 1880 Tukholma &ndash; 19. lokakuuta 1939 Tukholma) oli ruotsalainen purjehtija. Hän edusti seuratasolla saltsjöbadenilaista KSSS:ää. Rinman kilpaili Pariisin olympialaisissa 1924, joissa hän oli mukana maansa neljänneksi sijoittuneessa 6mR-luokan joukkueessa. Samassa venekunnassa oli mukana myös Nilsin poika Olle.

## Lähteet

* Rinmanin profiili sports-reference.com -sivustolla
Vincenzo Zarri

**Vincenzo Zarri** (23. lokakuuta 1929 Bologna – 9. tammikuuta 2026 Bologna) oli italialainen roomalaiskatolinen piispa. Hänet vihittiin papiksi Bolognan arkkihiippakuntaan 25. heinäkuuta 1952 ja nimitettiin sen vihkipiispaksi sekä Lunin titulaaripiispaksi 24. toukokuuta 1976. Piispaksi vihkiminen seurasi 29. kesäkuuta. Pääkonsekraattorina toimi Antonio Poma, jota avustivat Marco Cé ja Benito Cocchi.

Zarri sai 9. huhtikuuta 1988 nimityksen Forli-Bertinoron piispaksi, jona hän toimi, kunnes jäi eläkkeelle 12. marraskuuta 2005.

## Lähteet
Amerikantapiiri

**Amerikantapiiri** (*Tapirus terrestris*) on kavioeläimiin kuuluva nisäkäslaji. Amerikantapiiria esiintyy Etelä-Amerikassa Venezuelasta ja Kolumbiasta Brasiliaan, Argentiinaan ja Paraguayhin saakka.

## Piirteet
Amerikantapiiri painaa 225 kiloa ja se kasvaa noin metrin korkuiseksi ja kahden metrin pituiseksi. Aikuisella eläimellä on ruskea karvapeite, kun taas nuorilla yksilöillä on tummanruskea pohjaväri ja vaaleampia pitkittäisraitoja. Aikuisilla eläimillä on myös paksu harjas, joka alkaa korvien välistä ja päättyy lapojen väliin. Tapiirien etujaloissa on kolme ja takajaloissa neljä varvasta.

## Elintavat
Amerikantapiiri on arka yöeläin. Se viihtyy Etelä-Amerikan sademetsissä, etenkin tulva-alueilla, koska liikkuu mielellään vedessä ja on hyvä uimaan ja sukeltamaan. Tapiirien ruokavalioon kuuluvat puiden ja pensaiden lehdet ja hedelmät.

Naaraan kantoaika on 400 vuorokautta ja se synnyttää vain yhden jälkeläisen. Vastasyntynyt yksilö painaa noin kuusi kiloa. Vieroittaminen alkaa noin 6-8 kuukauden iässä ja ne saavuttavat sukukypsyytensä noin neljän vuoden iässä. Tapiirit voivat elää jopa 35-vuotiaiksi.

## Uhat
Amerikantapiiri on uhanalainen laji, ja sen kanta pienenee jatkuvasti. Lajin häviämiseen on monia syitä. Tapiirit ovat jaguaarien ja puumien luonnollista ravintoa, minkä lisäksi uhkana ovat alligaattorit. Syinä lajin uhanalaistumiseen ovat metsästys ja luontaisten elinalueiden häviäminen etenkin puunhakkuiden takia.

## Lähteet
Per Arne Nilsen

**Per Arne Dalene Nilsen** (s. 30. maaliskuuta 1961 Mandal) on norjalainen entinen purjehtija. Hän edusti seuratasolla Mandal Seilforeningia.

Nilsen voitti vuonna 1983 Laser-luokan MM-hopeaa ja kilpaili seuraavan vuoden olympialaisissa finnjollassa, jossa hän jäi 21:seksi. Hän oli mukana maansa Tornado-luokan joukkueessa sekä Soulin olympialaisissa 1988, joissa Norja oli kuudes, että Barcelonan kisoissa 1992, joissa Nilsen jäi joukkueineen viidenneksitoista.

## Lähteet
Olle Rinman

**Olle Fredrik Alexander Rinman** (30. maaliskuuta 1908 Tukholma &ndash; 28. toukokuuta 1985 Lidingö) oli ruotsalainen purjehtija. Hän edusti seuratasolla saltsjöbadenilaista KSSS:ää. Rinman kilpaili Pariisin olympialaisissa 1924, joissa hän oli 16-vuotiaana mukana maansa neljänneksi sijoittuneessa 6mR-luokan joukkueessa. Myös Ollen isä Nils oli mukana samassa venekunnassa.

## Lähteet

* Rinmanin profiili sports-reference.com -sivustolla
Gisleno Veneri

**Gisleno Veneri** (21. syyskuuta 1844 – 15. marraskuuta 1937) oli italialainen roomalaiskatolinen arkkipiispa. Hänet vihittiin papiksi 15. kesäkuuta 1867 ja nimitettiin Acquapendenten hiippakunnan piispaksi 23. toukokuuta 1887. Piispaksi vihkiminen seurasi 5. kesäkuuta. Pääkonsekraattorina toimi Lucido Maria Parocchi.

Veneri jäi eläkkeelle 15. joulukuuta 1919, jolloin hänet nimitettiin Darnisin titulaariarkkipiispaksi.

## Lähteet
Poésie

**Poésie** on Otto Mäkilän klassikoksi sanottu maalaus vuodelta 1938.

Maalaus kuvaa punaista hevosta, ja etualalla vaaleanpunaista miestä lepäämässä vihreällä niityllä. Pastoraalisen ja panteismihenkisen maalauksen värit ovat intensiivisiä. Maalaustyylissä on matisselaista henkeä. Mäkilä yhdistää maalaustensa hahmoissa usein modernismia ja klassismia. Muutamilla viivoilla luonnostellut hahmot saavat ajattoman alastomuutensa ja kreikkalaisen profiilinsa antiikista. Horisonttiviiva tuo mukaan tilaan ja sijoittaa hahmot mielen maisemaan.

*Poésie* on runollinen näky, joka muistuttaa ihmisen yhteydestä luontoon. Mukana on panteistista salaperäistä ja tuntematonta maailmaa. Mäkilän oppaana tämänsuuntaisissa ajatuksissa oli ollut Rabindranath Tagore.

*Poésie* on Turun taidemuseon omistuksessa.

## Lähteet
George Vivian

**George Lane Vivian** (4. lokakuuta 1872 – 6. lokakuuta 1936) oli kanadalainen ampuja. Hän sai haulikon joukkuekilpailussa hopeaa vuoden 1908 kesäolympialaisissa Lontoossa. Hän osallistui myös haulikon yksilökilpailuun ja jäi 20. sijalle.

## Lähteet
Mouhijärvi (järvi)

**Mouhijärvi** on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen *Mouhijärven alueeseen*. Järven länsipää ulottuu entisen Suodenniemen kunnan alueelle, ja sen ympärillä ovat Putajan, Jalkavalan ja Vesunnin kylät. Mouhijärven kunta on aikoinaan saanut nimensä järven mukaan. *Mouhi* on pieni kalanpoikanen.

## Maantiede
Järven pinta-ala on 687 hehtaaria, ja sen pituus on 5,2 kilometriä ja leveys 1,5 kilometriä. Järven luusua sijaitsee järven länsirannalla, josta saa alkunsa noin 12 kilometriä pitkä Mouhijoki (eli Kiikoisjoki eli Kolusjoki), joka laskee Kiikoisjärveen ja sitten Jaaranjokena Sääksjärveen, josta se jatkaa Kauvatsanjokena kohti Puurijärveä ja lopulta Ala-Kauvatsan jokena Kokemäenjokeen.

Järven tulo-ojia ovat luoteisrannalla *Koliseva*, joka tuo vettä soilta, ja *Karhuoja*, joka on Ylisen Alhajärven, vahlosen, Kailojärven, Iso-Ympyriäisen ja Pikku-Ympyriäisen laskuoja. *Kourajoki* tuo valuma-alueen pohjoisten vesistöjen vedet Kourajärven kautta Mouhijärveen. Idästä laskeva *Karinoja* on Kuusjärven, Irriäisjärven, Ison Suksijärven, Pienen Suksijärven, Hiki-Suitun, Pohjusjärven ja pieni Paskalammin laskuoja. *Uuhioja* on Onkijärven laskuoja, joka laskee samalla *Uuhisuon* vedet. *Sammalusoja* on Sammalusjärven ja *Pahaoja* on  Pahalammin laskuoja.

Mohijärvessä on kolme suurempaa saarta. Suurin on noin 300-metrinen *Mouhisaari*. Pohjoisrannassa on lisäksi matalat *Iso Takkasaari*, sitä suurempi *Pieni Takkasaari* ja luotona *Pikkusaari*. Saaria on yhteensä 12, ja niiden kokonaispinta-ala on 5,9 ha ja rantaviivaa niissä on 2,3&nbsp;km.

Järven rantaviiva on 23 kilometriä pitkä, ja ranta on puoliksi peltoa ja puoliksi kallio- ja moreenipohjaista metsämaata. Järven yleisilme on peltomaisema, jota rikkoo metsämaisema eteläisessä osassa järveä. Rantoja kiertää loma- ja haja-asutus, jonne kulkee teitä valtatieltä 11.

## Virkistystoiminta
Mouhijärvestä kalastetaan pääasiassa haukea, kuhaa, ahventa ja lahnaa. Järvellä on käytettävissä kolme laavua yökalastajien ja retkeilijöiden lepopaikoiksi. Mouhijärvessä on Mouhijoen luusuassa säännöstelypato, jonka alla joki aloittaa virtaamisen koskiosuudella. Siellä voi kalastaa kirjolohta.

Veneen voi laskea vesille veneelaskupaikoista, joita on Vilpunrannassa ja Putajanrannassa. Mouhijärven läpi on opastettu myös niin sanottu *Kymmenen joen ja kymmen järven melontareitti*. Järvessä on kaksi uimarantaa.

## Historiaa
Järven vedenpinnan korkeutta on aikoinaan laskettu.

## Lähteet
Fedora-hattu

**Fedora-hattu** eli **fedora** on pehmeästä huovasta tehty lierihattu. Fedorahatut saavuttivat suuren suosion länsimaissa 1900-luvun alkupuolella ja näyttäytyivät säännöllisesti mm. 1950-luvun Hollywood-elokuvissa. Fedora yhdistetään usein myös Indiana Jonesiin. Fedoralla onkin melko vanhanaikaisen päähineen maine ja se on nykyisin harvinaistunut käytössä. Ortodoksijuutalaiset, etenkin haredit, kuitenkin käyttävät fedoraa edelleen hyvin yleisesti.

Fedora-hattu sai nimensä Victorien Sardoun näytelmän *Fédora* (1882) sankarittaren hatusta.

## Käyttö
Vaikka fedora jättää korvat paljaiksi, se varaa lämpöä kupuunsa ja on siksi melko lämmin talvellakin. Sen lieri myös suojaa sateelta ja auringonpaisteelta. Fedora on muodollisempi kuin sitä kapealierisempi trilby-hattu, mutta rennompi kuin knalli tai silinterihattu.

## Lähteet

## Aiheesta muualla
Amélie Perrin

**Amélie Perrin** (s. 30. maaliskuuta 1980 Dreux) on ranskalainen yleisurheilija, joka kilpailee moukarinheitossa. Hän edustaa kansallisella tasolla Athletic Trois Tours -seuraa.

Perrin kilpaili nuorempana kiekonheitossa, jossa hän muun muassa osallistui juniorien maailmanmestaruuskilpailuihin 1998 ja josta hänen ennätyksensä on 56,05 m vuodelta 2002. Hän voitti vuonna 2005 hopeaa moukarinheitossa ranskaa puhuvien kisoissa tuloksellaan 64,02 metriä. Hän sijoittui yhdenneksitoista EM-kisoissa 2006 ja heitti samana kesänä myös nykyisen ennätyksensä 71,38 metriä. Perrin kuitenkin karsiutui sekä MM-kisoissa 2007 että vuoden 2008 olympialaisissa, joissa hän ei saanut tulosta. Hän sai toistamiseen mitalin ranskaa puhuvien kisoissa vuonna 2009, kun hän voitti Beirutissa pronssia.

## Lähteet
Arjeplog

**Arjeplog** (pohjoissaameksi *Árjepluovve*, eteläsaameksi *Aarjepluevie*, uumajansaameksi *Árjjepluovve*) on taajama, jossa on 1&nbsp;977 asukasta. Se sijaitsee Ruotsin Lapin keskiosissa, Norrbottenin läänissä ja on 3&nbsp;000 asukkaan Arjeplogin kunnan keskustaajama.

Arjeplog sijaitsee suurten järvien Hornavanin ja Uddjaurin välissä Skelleftejoen valuma-alueella. 

Nimi *Arjeplog* mainitaan lähteissä ensimmäisen kerran 1636, ja se on saamelaista alkuperää. Galtispuodan vuorelta Arjeplogin läheltä näkyy keskiyön aurinko 10.6.–3.7. välisenä aikana, vaikka Arjeplog sijaitsee muutaman kymmentä kilometriä Pohjoiselta napapiiriltä etelään. Valtatie 95 Skellefteån ja Bodøn välillä kulkee Arjeplogin kautta. Lisänimensä *Silvervägen* tie on saanut Nasatunturin hopeakaivoksen mukaan. 

Arjeplogissa on Einar Wallquistin perustama Silvermuseet (tarkoittaa *Hopeamuseo*), joka vihittiin käyttöön vuonna 1965.

## Autoteollisuuden testialue

Euroopan autoteollisuus tekee Arjeplogissa talvitestejä. Se on nykyisin kunnan merkittävintä yksityistä elinkeinotoimintaa. Joulukuusta maaliskuun loppuun Arjeplogissa käy noin 2&nbsp;300 insinööriä ja teknikkoa testaamassa autoja talvioloissa.

Kunnassa on lukio, jonka painotus on autojen testaustoiminta. Luulajan teknillinen yliopisto järjestää siellä opetusta.

## Väestönkehitys

## Lähteet

## Aiheesta muualla
Eräjärven kirkko

**Eräjärven kirkko** on Orivedellä, entisen Eräjärven kunnan alueella sijaitseva puukirkko. Nykyinen kirkko on Eräjärven kolmas puukirkko ja sen on rakentanut paikkakuntalainen Mats Åkergren. Käyttöön se vihittiin vuonna 1821. 1800-luvulla vaikuttaneita tyylisuuntauksia mukaillen Eräjärven kirkko on länsitornillinen, tasavartinen ristikirkko.

Kirkon tornissa on vuodesta 1974 lähtien toiminut kirkkomuseo, jossa on esineistöä sekä Oriveden seurakunnasta että kiertokoulusta vuosien varrelta. Nykyisin kirkko on normaalissa käytössä kesäisin, mutta talvisin jumalanpalvelukset ja muu toiminta siirretään pidettäväksi Eräjärven seurakuntakodilla.

## Lähteet
Louis Bernot

**Louis Bernot** (26. heinäkuuta 1896 – 19. helmikuuta 1975) oli ranskalainen painonnostaja. Hän kilpaili vuoden 1920 kesäolympialaisissa Antwerpenissä ja sai siellä raskaan sarjan pronssia.

## Lähteet

## Aiheesta muualla
*
Giuseppe Gamba

**Giuseppe Gamba** (25. huhtikuuta 1857 – 26. joulukuuta 1929) oli italialainen roomalaiskatolinen arkkipiispa ja kardinaali. Hänet vihittiin papiksi vuonna 1880 ja nimitettiin Biellan hiippakunnan piispaksi 16. joulukuuta 1901. Piispaksi vihkiminen seurasi 17. toukokuuta 1902. Pääkonsekraattorina toimi Giacinto Arcangeli.

Gamba sai 13. elokuuta 1906 nimityksen Novaran piispaksi ja 20. joulukuuta 1923 Torinon arkkipiispaksi. Hänet ylennettiin kardinaaliksi 20. joulukuuta 1926 ja nimitettiin 23. joulukuuta Santa Maria sopra Minervan kardinaalipapiksi.

## Lähteet
Lauran huone

**Lauran huone** on vuonna 1988 ilmestynyt, reilun 50 minuutin mittainen komediaelokuva, joka käsittelee ydinperheen ihmissuhteita satiirisesti. Elokuvan pääosissa nähdään Mari Rantasila, Ilkka Merivaara, Kristiina Halkola ja Paavo Piskonen.

Elokuvan käsikirjoitus syntyi Kaisa Rastimon opiskellessa Teatterikorkeakoulussa Jussi Parviaisen dramaturgiakurssilla, ja elokuva toteutui Taideteollisen korkeakoulun ohjauslopputyönä.

## Elokuvan idea

Elokuva kertoo Silvennoisen perheestä, jossa kauhistellaan normaaleja asioita, muun muassa sitä että äiti (Kristiina Halkola) värjää hiuksensa tummiksi, tai että isä (Paavo Piskonen) kasvattaa parran. Perheen vanhimman tyttären Lauran (Mari Rantasila) poikaystävä Transu (Ilkka Merivaara) on nimensä veroinen. Hän meikkaa yhdessä Lauran kanssa ja pyytää saada Lauran vaatteita lainaksi. Äiti ajaa päänsä kaljuksi, ja vastapainoksi sille isä taas kasvattaa pitkän tukan. Perheen nuorin tytär Skinny (Liisa Kuoppamäki) kärsii anoreksiasta.

## Näyttelijät

## Televisioesitykset ja julkaisut
Elokuva on esitetty televisiossa vuosina 1988, 1990, 1996, 2002 ja 2003. Yle on julkaissut elokuvan VHS-kasettina.
## Vastaanotto
*Lauran huone* sai ristiriitaiset, osin jopa teilaavat arvostelut. Se kuitenkin palkittiin Risto Jarva -palkinnolla Tampereen elokuvajuhlilla sekä Jussi-kunniakirjalla.
## Lähteet

* 
*
Joseph Alzin

**Joseph ("Jos") Alzin** (18. joulukuuta 1893 Pariisi – 2. syyskuuta 1930 Marseille) oli Luxemburgia edustanut painonnostaja. Hän sai raskaan sarjan hopeaa vuoden 1920 kesäolympialaisissa Antwerpenissä olleen maansa historian ensimmäinen olympiamitalisti.

## Lähteet
Florimond Rooms

**Georges Florimond Rooms** (1894–?) oli belgialainen painonnostaja. Hän sai kevytsarjan pronssia vuoden 1920 kesäolympialaisissa Antwerpenissä.

## Lähteet
Fabien Sanchez

**Fabien Sanchez** (s. 30. maaliskuuta 1983 Hyères) on ranskalainen entinen ratapyöräilijä.

Sanchez oli voittamassa nuorten MM-kultaa joukkuetakaa-ajosta vuonna 2001 ja sai aikuisten MM-kisoissa 2003 lajissa pronssia. Hän voitti vuonna 2003 myös ensimmäinen yhdeksästä Ranskan-mestaruuskilpailujen mitalistaan. Sanchez sijoittui Ateenan olympialaisissa 2004 kuudenneksi takaa-ajossa ja pyöräili myös maansa seitsemänneksi sijoittuneessa takaa-ajojoukkueessa. Hän vaihtoi vuonna 2006 tallia Française des Jeuxista Cofidisiin ja oli vuoden 2008 olympiakisoissa henkilökohtaisen takaa-ajokilpailun 15.

## Lähteet
Eugène Ryther

**Eugène Ryther** (23. maaliskuuta 1890 – 1973) oli sveitsiläinen painonnostaja. Hän kilpaili vuoden 1920 kesäolympialaisissa Antwerpenissä ja sai siellä höyhensarjan pronssia.

## Lähteet
Maximilian Aichern

**Maximilian Aichern** (26. joulukuuta 1932 Wien – 31. tammikuuta 2026 Linz) oli benediktiineihin kuulunut itävaltalainen roomalaiskatolinen piispa. Hänet vihittiin papiksi 9. heinäkuuta 1959 ja nimitettiin Linzin hiippakunnan piispaksi 15. joulukuuta 1981. Piispaksi vihkiminen seurasi 17. tammikuuta 1982. Pääkonsekraattorina toimi Franz König, jota avustivat Franz Sales Zauner ja Alois Wagner.

Aichern erosi tehtävistään piispana 18. toukokuuta 2005.

## Lähteet
Tapenade

**Tapenade** on provencelainen maustetahna, joka pääasiassa koostuu hienonnetuista  oliiveista, sardelleista, kapriksista ja oliiviöljystä. Nimi tapenade juontuu provensaalin kielisestä sanasta tapéno, joka tarkoittaa kaprista. Tapenade on suosittua Etelä-Ranskassa, ja sitä syödään siellä usein hors-d'œuvre (alkupalana) levitettynä canapélle, patongille tai ciabattalle, tai sitä käytetään dippikastikkeena kasvissuikaleiden kanssa. Tapenade voi myös käyttää fileen täytteenä.

## Historia
Ensimmäisen kerran tapenadea valmisti kokki Meynier vuonna 1880 Maison Doréen ravintolassa Marseillessa. Silloin pohjana oli kapris, 30 prosenttia mustia oliiveja ja makua antamassa tonnikalaa, sardellia, rommia, sinappia ja muskottipähkinää.

## Ainekset
Tapenaden perusaines on oliivi. Oliivit, yleensä mustat, ja kapris murskataan morttelissa tai silputaan pieneksi. Oliiviöljyä sekoitetaan hitaasti, kunnes seoksesta tulee tahnaa. Tapenade voidaan maustaa esimerkiksi lisäämällä puristettua sitruunamehua, valkosipulia, sardellia, valkopippuria, yrttejä (esimerkiksi basilikaa, timjamia, rosmariinia, oreganoa) ja konjakkia.

## Lähteet

## Aiheesta muualla
Manfred Scheuer

**Manfred Scheuer** (s. 10. elokuuta 1955) on itävaltalainen roomalaiskatolinen piispa. Hänet vihki papiksi Linzin hiippakuntaan Joseph Schröffer 10. lokakuuta 1980. Hänet nimitettiin Innsbruckin hiippakunnan piispaksi 21. lokakuuta 2003. Piispaksi vihkiminen seurasi 14. joulukuuta. Pääkonsekraattorina toimi Alois Kothgasser, jota avustivat Maximilian Aichern ja Reinhold Stecher.

## Lähteet
Clevin Hannah

**Clevin Hannah** (s. 15. marraskuuta 1987 Rochester, New York) on yhdysvaltalainen koripalloilija, joka edustaa Espanjan pääsarjassa ACB:ssa sekä ULEB Eurocupissa pelaavaa CB Bilbao Berria. Aiemmin Hannah on pelannut muun muassa Ranskan, Suomen ja Romanian pääsarjoissa. Hän pelaa pelintekijän sekä heittävän takamiehen pelipaikkoja.

## Pelaajaura
Clevin Hannah siirtyi Wichica Staten yliopistoon pelattuaan ensimmäisen yliopistokautensa Paris Junior Collegessa ja toisen Chipola Collegessa. Ammattilaiskoripalloilijan ura alkoi Romanian pääsarjasta, jonne Hannah siirtyi puolessa välissä kautta 2010–2011. Kaudelle 2011–2012 Hannah teki sopimuksen Korisliigassa pelaavan Kauhajoen Karhun kanssa.

## Tilastot
### Runkosarja (kansalliset pääsarjat)

### Pudotuspelit (kansalliset pääsarjat)

* *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo*

## Lähteet
Arnold Schwarzeneggerin patsas

**Arnold Schwarzeneggerin patsas** on patsas Arnold Schwarzeneggerin kunniaksi. Patsas sijaitsee Arnold Schwarzeneggerin museon edessä Thalin kylässä Itävallassa. Patsas on valmistettu pronssista. Arnold Schwarzenegger paljasti patsaan 7. lokakuuta 2011. Patsas esittää Arnoldia kehonrakentajana.

## Lähteet
Halikon Hakoniskat

**Halikon Hakoniskat** on Salossa entisen Halikon kunnan alueella toimiva urheiluseura, joka on perustettu vuonna 1932. Hakoniskat on yleisseura, jonka lajivalikoimaan kuuluvat lentopallo, ampumahiihto ja ampumajuoksu, hiihto, yleisurheilu, palloilu, suunnistus sekä voimailu. Yhteensä seuralla jäseniä on noin 800. Lentopallo on ollut seuran ohjelmassa vuodesta 1976 lähtien ja seuralla on edustusjoukkueet sekä miehissä että naisissa. Molemmat edustusjoukkueet pelaavat 2-sarjassa.

## Lähteet

## Aiheesta muualla
Seuran kotisivut
Egon Kapellari

**Egon Kapellari** (s. 12. tammikuuta 1936) on itävaltalainen roomalaiskatolinen piispa. Hänet vihittiin papiksi Seckaun hiippakuntaan 9. heinäkuuta 1961 ja nimitettiin Gurkin hiippakunnan piispaksi 7. joulukuuta 1981. Piispaksi vihkiminen seurasi 24. tammikuuta 1982. Pääkonsekraattorina toimi Karl Berg, jota avustivat Johann Weber ja Maximilian Aichern.

Kapellari sai 14. maaliskuuta 2001 nimityksen Graz-Seckaun piispaksi, joksi hänet asetettiin 22. huhtikuuta.

## Lähteet
Heinrich Fasching

**Heinrich Fasching** (24. toukokuuta 1929 Höfnerberg – 1. kesäkuuta 2014 Sankt Pölten) oli itävaltalainen roomalaiskatolinen piispa. Hänet vihittiin papiksi 29. kesäkuuta 1954 ja nimitettiin Sankt Pöltenin hiippakunnan vihkipiispaksi sekä Accin titulaaripiispaksi 24. toukokuuta 1993. Piispaksi vihkiminen seurasi 4. heinäkuuta. Pääkonsekraattorina toimi Kurt Krenn, jota avustivat Franz Žak ja Maximilian Aichern.

Fasching jäi eläkkeelle 7. lokakuuta 2004.

## Lähteet
Franz Lackner

**Franz Lackner** (s. 14. heinäkuuta 1956) on fransiskaaneihin kuuluva itävaltalainen roomalaiskatolinen piispa. Hänet vihittiin papiksi 23. kesäkuuta 1991 ja nimitettiin Graz-Seckaun hiippakunnan vihkipiispaksi sekä Baleciumin titulaaripiispaksi 23. lokakuuta 2002. Piispaksi vihkiminen seurasi 8. joulukuuta. Pääkonsekraattorina toimi Egon Kapellari, jota avustivat Johann Weber ja Alois Kothgasser.

## Lähteet
Auran Vannas

**Auran Vannas**, lyhenne **AuVa**, on Aurassa toimiva urheiluseura, joka on perustettu vuonna 1928. Tällä hetkellä seurassa toimii aktiivisesti neljä jaostoa: yleisurheilu, suunnistus, lentopallo ja sulkapallo. Lentopallossa seura sai miesten edustusjoukkueen kokoon kuuden vuoden tauon jälkeen kaudeksi 2011-2012 ja se pelaakin 2-sarjassa. Naisten joukkue pelaa Lounaisessa aluemestaruussarjassa (entinen 3-sarja) ja ikämiesten joukkue harrastemielessä Auranmaa-sarjaa.

## Lähteet

## Aiheesta muualla
Seuran kotisivut
Vieras mies tuli taloon (vuoden 1938 elokuva)

**Vieras mies tuli taloon** on  Wilho Ilmarin ohjaama elokuva vuodelta 1938. Käsikirjoituksen on tehnyt Mika Waltari omien romaaniensa *[[Vieras mies tuli taloon]]* (1937) ja sen jatko-osan *[[Jälkinäytös (romaani)|Jälkinäytös]]* (1938) pohjalta.

Kun Waltarin romaania *Vieras mies tuli taloon* paheksuttiin, hän kirjoitti sille jatko-osan, jossa tilanne korjaantui. Elokuvassa tarina kerrotaan jatko-osan perusteella, ja alkuperäisen teoksen osuus kuvataan takaumina.

## Näyttelijät

## Vastaanotto

Ilmarin ohjaustyötä on luonnehdittu jäyhäksi moraliteetiksi. Kumaraisilla hartioilla ja lasketuilla katseilla luodaan ”puhuttelevaa, korostetun teatraalista paatosta ja dramaattista latausta”, kuten *[[Helsingin Sanomat|Helsingin Sanomien]]* kriitikko Arto Pajukallio elokuvaa luonnehtii.

## Lähteet

## Aiheesta muualla
*
Vieras mies

**Vieras mies** on  Hannu Lemisen ohjaama elokuva vuodelta 1957. Se perustuu Mika Waltarin romaaneihin *[[Vieras mies tuli taloon]]* (1937) ja *[[Jälkinäytös (romaani)|Jälkinäytös]]* (1938), joista Ilmari Unho laati käsikirjoituksen.

Elokuva oli Lemisen viimeinen ohjaus, ennen kuin hän välien katkettua Suomi-Filmin kanssa siirtyi Mainos-Televisioon. Samoin se oli vanhaa isäntää näytelleen, jo sairaan Aku Korhosen viimeinen roolityö elokuvan parissa. Korhonen palkittiin roolisuorituksestaan Jussilla.

## Juoni
Tarina on kertomus juoppuhullun isännän, vahvatahtoisen, kauniin vaimon ja komean rengin välisestä kolmiodraamasta.

## Arviot
Aikalaisarvioissa elokuva sai yleisesti myönteisen vastaanoton. Leo Nordbergin (Uusi Suomi) mukaan onnistuu Leminen yhdessä kuvaajansa Erkki Imbergin kanssa paikkaamaan käsikirjoituksen puutteita notkistaen samalla juonimateriaalia sujuvammaksi.

*[[Video-opas|Video-oppaassa]]* vuodelta 1994 Harri Närhi sanoo *Vierasta miestä* karuksi mutta vahvasti näytellyksi kolmiodraamaksi ja antaa sille neljä tähteä viidestä, mikä vastaa sanallista arviota ”erinomainen”. Eräässä myöhemmässä arviossa melodraamaa luonnehditaan väkeväksi ja Lemisen luottokuvaajan Imbergin kuvausta sävyltään hienoiksi. Korhosen roolisuoritusta pidetään jämeränä.

## Näyttelijät

## Lähteet
Karl Berg

**Karl Berg** (27. joulukuuta 1908 – 1. syyskuuta 1997) oli itävaltalainen roomalaiskatolinen arkkipiispa. Hänet vihittiin papiksi 29. lokakuuta 1933 ja nimitettiin Salzburgin arkkipiispaksi 26. joulukuuta 1972. Piispaksi konsekroinnin suoritti 25. helmikuuta 1973 Andreas Rohracher, jota avustivat Paulus Rusch ja Josef Köstner.

Berg jäi eläkkeelle 5. syyskuuta 1988.

## Lähteet
Klaus Küng

**Klaus Küng** (s. 17. syyskuuta 1940 Bregenz) on itävaltalainen roomalaiskatolinen piispa. Hänet vihittiin Opus Dein papiksi 23. elokuuta 1970 ja nimitettiin Feldkirchin piispaksi 21. tammikuuta 1989. Piispaksi vihkiminen seurasi 5. maaliskuuta. Pääkonsekraattorina toimi Bruno Wechner, jota avustivat Georg Eder ja Reinhold Stecher.

7. lokakuuta 2004 Küng sai nimityksen Sankt Pöltenin piispaksi.

## Lähteet
Taitoluistelun maailmanmestaruuskilpailut 1914

**Taitoluistelun maailmanmestaruuskilpailut 1914** olivat Sveitsin St. Moritzissa ja Suomen Helsingissä käydyt taitoluistelun maailmanmestaruuskilpailut, jotka kilpailtiin kahdessa vaiheessa. Miehet kilpailivat Helsingissä 21.–22. helmikuuta. Naisten ja parien kilpailu käytiin 24.-25. tammikuuta St. Moritzissa. Tyytymättömyyttä varsinkin itävaltalaisissa aiheutti miesten kilpailun tuomaritoiminta. Hajonta sijaluvuissa olikin melkoinen.

## Kilpailijat

Kilpailun tuomaristo: H. Bardy (SWE), Walter Jakobsson (FIN), I. Kolomenkin  (RUS), O. Petterson (SWE), Eugen Minich (AUT).

## Lähteet
* Suomen Urheilulehti 26. helmikuuta 1914, sivut 417-419
* Suomen Urheilulehti 12. maaliskuuta 1914